14-årige Daisy Nielsen fra Frederikshavn og hendes italienske makker, Matteo Manassero, vandt i nat 1-0 over Andrew Yun og Erynne Lee i Junior Ryder Cup, der afvikles i Kentucky i USA. Junior Ryder Cup er en holdkamp mellem Europas og USAs 12 bedste juniorspillere (under 18 år). De to par var lige inden 18. hul, men her lavede Daisy og Matteo en birdie. Det dansk-italienske par spillede en flot runde, som bød på 6 birdies, 11 pars og 1 bogey. Problemerne fortsætter dog samlet set for Europa. USA har øget sin føring til 10,5-1,5. Daisys sejr er Europas eneste. Junior Ryder Cup slutter i dag, hvor der spilles 12 singler. Med den aktuelle stilling i frisk hukommelse siger det sig selv, at USA reelt har vundet titlen. Den unge frederikshavner skal ud som 5. single. Hun møder igen Erynne Lee. Daisys match begynder kl. 16.44 dansk tid.

Referat:
Daisy Nielsen fra Frederikshavn vandt i nat den første europæiske sejr i Junior Ryder Cup.